|  |  |  |
| --- | --- | --- |
| Novi znak RZS 2009 | | [28. septembar 2011.] **09/11** |
|  |  | |

|  |
| --- |
| **septembar 2011. godine** |
| SAOPŠTENJE ZA MEDIJE |

**Realni rast tromjesečnog bruto domaćeg proizvoda 1,7%**

**(II tromjesečje 2011/II tromjesečje 2010.)**

Tromjesečni bruto domaći proizvod realno je veći za 1,7% u drugom tromjesečju 2011. godine u odnosu na drugo tromjesečje 2010. godine, čime je nastavljen trend pozitivnih stopa realnog rasta od drugog tromjesečja 2010. godine.

Posmatrano po područjima Klasifikacije djelatnosti, u drugom tromjesečju 2011. godine najveći realni rast bruto dodate vrijednosti ostvaren je u područjima *Vađenje ruda i kamena* za 14,2%, *Prerađivačka industrija* za 8,9%, *Finansijsko posredovanje* za 7,1%, *Obrazovanje* za 3,7%, *Aktivnosti u vezi sa nekretninama, iznajmljivanje i poslovne djelatnosti* za3,2%, *Saobraćaj, skladištenje i komunikacije* za 3,1%, *Trgovina na veliko i malo* za2,9%, dok je bruto dodata vrijednost realno manja u područjima: *Proizvodnja i snabdijevanje električnom energijom, gasom i vodom* za 6,4%, *Poljoprivreda, lov i šumarstvo* za5,8%, *Građevinarstvo* za 2,4% i *Ugostiteljstvo* za 1,7%.

U zemljama iz okruženja zabilježene su takođe pozitivne stope realnog rasta tromjesečnog bruto domaćeg proizvoda u drugom tromjesečju 2011. godine u odnosu na isto tromjesečje 2010. godine, i to: BJR Makedonija 5,3%, Srbija 2,2%, Slovenija 0,9% i Hrvatska 0,8%.

**Prosječna neto plata u avgustu 813 KM**

Najviša prosječna neto plata u području *Finansijsko posredovanje* 1 272 KM, najniža u području *Ugostiteljstvo* 543 KM

**Prosječna mjesečna neto plata** zaposlenih u Republici Srpskoj,isplaćena u avgustu 2011. godine iznosi813 KM, a prosječna mjesečna bruto plata 1 339 KM.

U periodu januar-avgust 2011. godine prosječna neto plata je iznosila 809 KM, a prosječna bruto plata 1 321 KM. U odnosu na isti period prošle godine, prosječna neto plata porasla je nominalno za 3,7%, ali realno zabilježen je pad za 0,2%.

Prosječna neto plata isplaćena u avgustu 2011. godine u odnosu na jul iste godine veća je nominalno i realno za 0,2%. U odnosu na prosječnu neto platu u 2010. godini, prosječna neto plata u avgustu 2011. godine veća je nominalno za 3,7% a realno za 0,6%. U avgustu 2011. godine u odnosu na isti mjesec prošle godine prosječna neto plata nominalno veća je za 3,6%, a realno manja za 0,2%.

Najviša prosječna neto plata u avgustu 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 272 KM, a najniža u području *Ugostiteljstvo* 543 KM.

U odnosu na jul 2011. godine, u avgustu 2011. godine najveći nominalni rast neto plate zabilježen je u područjima *Vađenje ruda i kamena* za 3,6%, *Proizvodnja* *i snabdijevanje električnom energijom, gasom i vodom* za 3,1%, *Trgovina na veliko i trgovina na malo, opravka motornih vozila, motocikala i predmeta za ličnu upotrebu i domaćinstvo za* 2,1% i *Finansijsko posredovanje za 1,2%,* dok je nominalno niža plata u područjima *Poslovanje nekretninama, iznajmljivanje i poslovne djelatnosti* za *2,4%, Građevinarstvo za 2,2%, Državna uprava i odbrana, obavezno socijalno osiguranje 1,9%, Poljoprivreda, lov i šumarstvo kao i Ribarstvo za 1,7% i Prerađivačka industrija za 1,3%.*

KM

2011.

2010.

Grafikon 1. Prosječne neto plate zaposlenih po mjesecima

**Mjesečna inflacija u avgustu 2011. godine 0,0%**

Godišnja inflacija (VIII 2011/VIII 2010.) 3,9%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u avgustu 2011. godine u odnosu na jul 2011. godine, u prosijeku su ostale nepromijenjene.

Grupa *Hrana* u okviru odjeljka *Hrana i bezalkoholna pića*  u avgustu je zabilježila pad od 0,7%. Iako su podgrupe *Mlijeko sir i jaja i Meso* zabilježile rast od 2,1%, odnosno 1,8% to nije dovelo do povećanja grupe na ukupnom nivou. Najveći uticaj na pad cijena u grupi *Hrana* imalo je smanjenje cijena u podgrupama *Voće* 7,9% i *Povrće* 6,3%, usljed sezonskog uticaja cijena voća i povrća, zatim smanjenje cijena u podgrupi *Hljeb i žitarice*  za 2,0% zbog niže cijene bijelog brašna za 6,7%, riže za 0,5% i hljeba 0,3%, zatim smanjenje cijena u podgrupi *Ulja i masnoće* za 0,7% zbog niže cijene jestivog ulja za 1,3%, biljne masti za 0,7% i putera 0,3%. Grupa *Bezalkoholnih pića* bilježi pad cijena za 0,3% na šta je najviše uticalo smanjenje cijena kafe za 0,9%.

U avgustu rast cijena zabilježen je u odjeljcima *Namještaj i pokućstvo*, *Prevoz*, *Stanovanje i Ostala dobra i usluge.*

Najveći rast cijena zabilježen je u odjeljku Namještaj i pokućstvo 1,1% zbog povećanja cijena u grupi *Proizvodi za čišćenje i održavanje kuće* za 2,7%.

Povećanje cijena u odjeljku *Prevoz za 1,0%*  prouzrokovano je povećanjem cijena u grupi *Goriva i maziva* za 1,8% usljed povećanja cijena svih vrsta goriva.

Odjeljak *Stanovanje* bilježi rast 0,5% usljed povećanja cijena uglja 4,5%, ogrevnog drveta 1,4% i plina 1,0%.

Povećanje cijena u odjeljku *Ostala dobra i usluge za 0,2%* prouzrokovano je povećanjem cijena u grupi *Nakit i satovi* za 3,5% zbog povećanja cijene zlata.

Cijene proizvoda i usluga, koji se koriste za ličnu potrošnju u Republici Srpskoj, u avgustu 2011. godine u odnosu na isti mjesec 2010. godine, više su u prosjeku za 3,9%.

Posmatrano po odjeljcima namjene potrošnje, u avgustu 2011. godine u odnosu na avgust 2010. godine, najviši rast zabilježen je kod odjeljka *Komunikacije* za 10,2%, zatim slijede indeksi odjeljaka: *Prevoz* za 8,9%, *Alkoholna pića i duvan* za 8,4%, *Hrana i bezalkoholna pića* za 4,7%, *Stanovanje* za 3,7%, *Namještaj i pokućstvo za 1,6%*, *Rekracija i kultura* 1,0%, *Restorani i hoteli* za 1,0%. *Indeksi odjeljaka* *Obrazovanje niži je za 0,4%,* *Ostala dobra* i *usluge*  *niži je za 0,6%, Indeks odjeljka* *Zdravstvo niži je za 1,3%,* dok je indeks odjeljka *Odjeća i obuća* niži za 5,1%.

**Cijene proizvođača industrijskih proizvoda (VIII 2011/VII 2011.) u prosjeku više 0,3%**

Cijene proizvođača industrijskih proizvoda u avgustu 2011. godine u odnosu na jul 2011. godine u prosjeku su više za 0,3%, a u odnosu avgust 2010. godine za 4,9%.

Posmatrano po namjeni potrošnje, u avgustu 2011. godine u odnosu na jul 2011. godine cijene energije u prosjeku su više za 0,8%, cijene netrajnih proizvoda za široku potrošnju za 0,5%, cijene kapitalnih prozvoda za 0,2%, cijene intermedijarnih proizvoda u prosjeku su niže za 0,1%, dok su cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u avgustu 2011. godine u odnosu na avgust 2010. godine, u prosjeku su više za 11,5%, cijene netrajnih proizvoda za široku potrošnju za 5,8%, cijene energije za 4,5%, cijene intermedijarnih proizvoda za 4,1%, i cijene trajnih proizvoda za široku potrošnju za 1,7%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u avgustu 2011. godine u odnosu na jul 2011. godine u prosjeku su više za 2,7%, cijene područja (D) prerađivačka industrija za 0,3%, dok su cijene područja (E) proizvodnja i snabdjevanje električnom energijom, gasom i vodom u prosjeku ostale na istom nivou.

U avgustu 2011. godine, u odnosu na avgust 2010. godine, cijene područja *Vađenje ruda i kamena* u prosjeku su više za 15,0%, cijene područja *Prerađivačka industrija* za 5,4% i cijene područja *Proizvodnja i snabdijevanje električnom energijom*, *gasom i vodom* za 0,6%.

**Indeks industrijske proizvodnje (VIII 2011/∅ 2010.) veći 9,1%**

Indeks zaposlenih u industriji (VIII 2011/∅ 2010.) manji 2,2%

**Indeks industrijske proizvodnje** ostvaren u avgustu 2011. godine u odnosu na isti mjesec prošle godine veći je za 15,9%, u odnosu na prosječnu mjesečnu proizvodnju iz 2010. godine veći je za 9,1%, dok je u odnosu na prethodni mjesec tekuće godine manji za 2,6%.

Indeks industrijske proizvodnje ostvaren u periodu januar - avgust 2011. godine u odnosu na isti period prošle godine veći je za 7,2%. U istom periodu u području *Vađenje ruda i kamena*  zabilježena je pozitivna stopa promjene od 27,0%, u području *Prerađivačka industrija* pozitivna stopa promjene od 4,9% i u području *Proizvodnja i snabdijevanje električnom energijom* pozitivna stopa promjene od 2,6%.

Posmatrano po ekonomskoj namjeni industrijskih proizvoda u periodu januar - avgust 2011. godine u odnosu na isti period prošle godine zabilježena je pozitivna stopa promjene trajnih proizvoda od 38,5%, energije od 8,5%, intermedijarnih proizvoda od 8,0% i netrajnih proizvoda od 1,9%, dok je kod kapitalnih proizvoda zabilježena negativna stopa promjene za -4,0%.

**Broj zaposlenih u industriji** u avgustu 2011. godine u odnosu na jul 2011. godine veći je za 0,2%.

Ukupan broj zaposlenih u industriji u periodu januar - avgust 2011. godine u poređenju sa istim periodom prošle godine manji je za 1,7%, pri čemu je u području *Vađenje ruda i kamena* ostvaren rast od 3,6% i u području - *Proizvodnja i snabdijevanje električnom energijom* rast od 0,8%, dok je u području *Prerađivačka industrija* zabilježen pad broja zaposlenih od 2,6%.

**Pokrivenost uvoza izvozom (u periodu I – VIII 2011.) 57,1%**

Izvoz (I-VIII 2011/I-VIII 2010.) povećan 16,2%

U okviru ukupno ostvarene robne razmjene Republike Srpske sa inostranstvom u avgustu ove godine, procenat pokrivenosti uvoza izvozom iznosio je 58,2%. U avgustu 2011. godine, ostvaren je izvoz u vrijednosti 218 miliona KM i uvoz u vrijednosti od 375 miliona KM.

U periodu januar – avgust 2011. godine ostvaren je izvoz u vrijednosti od milijardu i 662 miliona KM, što je za 16,2% više u odnosu na isti period prethodne godine. Uvoz je, u istom periodu, iznosio 2 milijarde 912 miliona KM, što je za 13,6% više u odnosu na isti period prethodne godine.

Procenat pokrivenosti uvoza izvozom za prvih osam mjeseci tekuće godine iznosio je 57,1%, dok je spoljnotrgovinski robni deficit iznosio milijardu i 250 miliona KM.

U pogledu geografske distribucije robne razmjene Republike Srpske sa inostranstvom, u periodu januar – avgust 2011. godine, najviše se izvozilo u Srbiju i to u vrijednosti od 276 miliona KM, odnosno 16,6%, te u Italiju, u vrijednosti od 241 miliona KM, odnosno 14,5% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 790 miliona KM, odnosno 27,1% i iz Srbije, u vrijednosti od 529 miliona KM, odnosno 18,2% od ukupno ostvarenog uvoza.

Posmatrano po grupama proizvoda, u periodu januar – avgust 2011. godine, najveće učešće u izvozu ostvaruju naftna ulja i ulja dobijena od bitumenskih minerala (osim sirovih) sa ukupnom vrijednošću od 217 miliona KM, što iznosi 13,1% od ukupnog izvoza, dok najveće učešće u uvozu ostvaruje nafta i ulja dobijena od bitumenskih minerala (sirova), sa ukupnom vrijednošću od 776 miliona KM, što iznosi 26,7% od ukupnog uvoza.

хиљ. КМ

2010

2011

Grafikon 2. Izvoz i uvoz po mjesecima u hiljadama KM

**Promet u trgovini na malo veći 6,1% (VIII 2011/VII 2011.)**

Promet u trgovini na malo u avgustu 2011. godine u odnosu na jul 2011. godine veći je za 6,1%, u odnosu na avgust 2010. godine veći je za 7,3%, dok je u odnosu na prosjek 2010. godine veći 26,1%.

U strukturi prometa najviše učestvuje trgovina na malo u nespecijalizovanim prodavnicama sa 29,5%, trgovina na malo motornim gorivima i mazivima sa 28,6% i ostala trgovina na malo novom robom u specijaliziranim prodavnicama sa 19,9%, dok najmanje učestvuje trgovina na malo izvan prodavnica 0,2%

**Zabilježeno 3,6% manje noćenja u avgustu 2011. nego u julu 2011.**

Najviše noćenja turista iz Srbije i to 8 080

U avgustu 2011. godine Republika Srpska je raspolagala sa kapacitetom od 4 330 soba, odnosno 9 430 ležaja.

Ostvareno je 19 447 dolazaka, što je u odnosu na jul 2011. godine manje za 11,7%, i 61 179 noćenja, što je u odnosu na jul 2011. godine manje za 3,6%.

Poredeći avgust 2011. godine u odnosu na avgust 2010. godine, zabilježeno je smanjenje broja dolazaka za 1,2% i povećanje broja noćenja za 2,3%.

Domaći turisti su ostvarili 9 693 dolazaka, što je u odnosu na na avgust 2010. godine manje za 7,3% kao i 36 805 noćenja, što je u odnosu na na avgust 2010. godine manje za 3,1%.

Strani turisti su ostvarili 9 754 dolazaka, što je u odnosu na na avgust 2010. godine više za 5,7%, kao i 24 374 noćenja, što je u odnosu na na avgust 2010. godine više za 11,7%.

Od stranih turista, najviše noćenja su ostvarili turisti iz Srbije (8 080), što je u odnosu na na avgust 2010. godine manje za 4,5%. Na drugom mjestu je Slovenija sa ostvarenih 2 144 noćenja, što je u odnosu na na avgust 2010. godine više za 44,9%. Na trećem mjestu po ostvarenom broju noćenja je Hrvatska (1 830), što je u odnosu na na avgust 2010. godine manje za 6,1%.

**Na visokoškolskim ustanovama studira 47 521 student**

U školskoj 2010/2011. godini na prvi ciklus studija upisano **45 966** studenata

Na prvi ciklus studija u školskoj 2010/2011. godini upisano je 45 966 studenata, što je za 4,6% više u odnosu na prethodnu školsku godinu. Prema „starom programu“ obrazovanja studira 17,1%, a prema programu prilagođenom Bolonjskoj deklaraciji njih 82,9%. Redovno studira 88,9% studenata. Studiranje 30,9% studenata se finansira iz budžeta, dok 69,1% studenata samo finansira studiranje.

U 2010. godini diplomiralo je 7 328 studenata, što je za 5,7% više u odnosu na 2009. godinu. Najveći broj studenata diplomirao je u oblasti društvenih nauka (77,1%), a najmanji u oblasti prirodnih nauka (1,5%). Najveći broj diplomiranih studenata je starosti 30 i više godina, njih 37%.

U školskoj 2010/2011. godini zaposleno je 2 724 nastavnika i saradnika. Izraženo ekvivalentom pune zaposlenosti, ukupan broj nastavnika i saradnike je 2 091,6. Naučno zvanje doktora nauka ima 51,1% nastavnika, magistra nauka 22,8%, specijalista 5,0%, a 21,1% su lica sa univerzitetskim obrazovanjem.

U istoj školskoj godini, na postdiplomske magistarske studije upisan je 1 301 student, a na specijalističke studije 176 studenata. Na magistarske studije više je upisano muških, njih 52,3%, a na specijalistički studij više ženskih 65,9%.

U ovoj školskoj godini, od ukupno 78 upisanih na doktorske studije, 92,3% prijavili su doktorat, dok je svega 7,7% upisalo trogodišnji postdiplomski doktorski studij. Većina doktoranata je muškog pola 70,5%.

U 2010. godini, 192 kandidata steklo je naučni stepen magistra nauka, od kojih je njih 55,7% muškog pola. Stručni stepen specijaliste stekla su 64 kandidata, od čega su 70,3% bile žene. Najveći broj magistarskih i specijalističkih radova bilo je iz oblasti društvenih nauka 44,9%, a najmanje iz oblasti poljoprivrednih nauka, 1,2%.

Naučni stepen doktora nauka, u 2010. godini, steklo je 65 kandidata, od kojih je njih 63,1% muškog pola. Najveći broj doktorskih disertacija bilo je iz oblasti društvenih nauka 63,1%, a najmanje iz oblasti medicinskih nauka 1,5%.

**Primjena Zakona o klasifikaciji djelatnosti i Registru poslovnih subjekata po djelatnostima u Republici Srpskoj**

Republički zavod za statistiku Republike Srpske **saopštava** da su Zakon o klasifikaciji djelatnosti i Registru poslovnih subjekata po djelatnostima u Republici Srpskoj („Službeni glasnik Republike Srpske“, broj 74/10), Uredba o klasifikaciji djelatnosti Republike Srpske („Službeni glasnik Republike Srpske“, broj 119/10) i Pravilnik o razvrstavanju poslovnih subjekata i vođenju Registra poslovnih subjekata po djelatnostima („Službeni glasnik Republike Srpske“, broj 119/10) stupili na snagu 1. januara 2011. godine. Zakon o klasifikaciji djelatnosti propisuje u članu 22 da su **poslovni subjekti dužni da usklade svoje djelatnosti** **sa Uredbom u roku od godinu dana od dana stupanja na snagu Zakona, odnosno do 31. decembra 2011. godine.**

|  |
| --- |
| **MATERIJAL PRIPREMILI:** |
| **Statistika nacionalnih računa**  Žana Alagić  [zana.alagic@rzs.rs.ba](mailto:zana.alagic@rzs.rs.ba) |
| **Statistika rada**  Danica Babić  [danica.babic@rzs.rs.ba](mailto:danica.babic@rzs.rs.ba)  Vladimir Koprivica  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Statistika cijena**  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika unutrašnje trgovine**  Sanela Vasiljević  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Statistika turizma**  Miroslav Ilić  [miroslav.ilic@rzs.rs.ba](mailto:miroslav.ilic@rzs.rs.ba) |
| **Statistika obrazovanja**  Dolores Peulić  [dolores.peulic@rzs.rs.ba](mailto:dolores.peulic@rzs.rs.ba)  Vanja Vilipić  [vanja.vilipic@rzs.rs.ba](mailto:vanja.vilipic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |